
23-TA-954: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa „Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.8. pasākuma „Pašvaldību un plānošanas reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos” īstenošanas noteikumi

	Noteikumu projekts
4. Projekta īstenošanas vieta ir Kurzemes, Latgales, Vidzemes un Zemgales statistiskais reģions saskaņā ar 2022. gada 25. novembrī spēkā esošo Statistiski teritoriālo vienību nomenklatūras 3. līmeņa (NUTS 3. līmenis) klasifikāciju.
	Iebildums
Pasākuma mērķis -paaugstināt plānošanas reģionu un pašvaldību prasmes, lai nodrošinātu virzību uz klimatneitrālu ekonomiku un mazinātu riskus saistībā ar klimata pārmaiņām visvairāk skartajos reģionos, veicinot sociālekonomisko seku mazināšanu - ir aktuāls visām Vidzemes plānošanas reģiona pašvaldībām, arī Ogres, Limbažu un Saulkrastu pašvaldībai. 
Piedāvātā redakcija
Projekta īstenošanas vieta ir Kurzemes, Latgales, Vidzemes un Zemgales plānošanas reģionu pašvaldības saskaņā ar Ministru kabineta 2021.gada 22.jūnija noteikumiem Nr. 418 "Noteikumi par plānošanas reģionu teritorijām" .
	Sandra Ratnika (VPR)

	Anotācija (ex-ante)
1.3. Pašreizējā situācija, problēmas un risinājumi 
	Iebildums
Pasākuma mērķis -paaugstināt plānošanas reģionu un pašvaldību prasmes, lai nodrošinātu virzību uz klimatneitrālu ekonomiku un mazinātu riskus saistībā ar klimata pārmaiņām visvairāk skartajos reģionos, veicinot sociālekonomisko seku mazināšanu - ir aktuāls visām Vidzemes plānošanas reģiona pašvaldībām, arī Ogres, Limbažu un Saulkrastu pašvaldībai, tāpēc kā projekta īstenošanas vieta nosakāmas visas Vidzemes plānošanas reģiona pašvaldības.

